stanford-oval/wikipedia huggingface dataset:
נזקי DNA בעקבות קרינת UV וקרינת רנטגן
קרינת UV

קרינה אולטרה סגולה (UV- ultra violet, נקראת גם קרינת על סגול) היא קרינה בעלת אורכי גל של 400 עד 10 ננומטר ומחולקת לקבוצות על פי אורכי הגל:
קרינת UV קרובה (NUV- Near UV) מוגדרת כקרינה בעלת אורך הגל מ-400 עד 300 ננומטר.
קרינת UV בטווח האמצעי (MUV- Middle UV) מוגדרת כקרינה בעלת אורך הגל מ-300 עד 200.
קרינת UV בטווח רחוק (FUV-Far UV) מוגדרת כקרינה בעלת אורך הגל מ-200 עד 100.
קרינת UV קיצונית (Extreme UV) מוגדרת כקרינה בעלת אורך הגל מ-100 עד 10 ננומטר.
בנוסף, נחלקת קרינת UV לשלושה טווחים:
UVA- בין 400 ל-320 ננומטר. טווח זה בא משימוש כ- "black light" הגורם לחומרים לזהור באופן פלאורסנטי.
UVB- בין 320 ל-290 ננומטר. 95% ממנו מסונן על ידי האטמוספירה. קרינה זו גם יכולה ליצור כוויות עור ונזקים נרחבים ב-DNA, אך גם חשובה ליצירת ויטמין D.
UVC- בין 290 ל-100 ננומטר. קרינה זו היא בטווח המיינן, אולם מסוננת כמעט לחלוטין על ידי אטמוספירת כדור הארץ.
קרינת UV > קרינת UV ונזקי DNA

הסכנה המרכזית לחשיפה ממושכת של UVA ו-UVB היא סרטן העור, אשר נגרם בין היתר ממוטציות ב-DNA בעקבות חשיפה לקרינה.
ה-DNA מורכב מחומצות גרעין (נוקלאוטידים): פורינים (A ו-G) ופירימידינים (C ו-T).
UVB, שהיא האנרגטית יותר מהקרינות המגיעות לכדור הארץ, ויכולה להוביל ליצירת קשרים קוולנטים בין פירימידינים שכנים. בעקבות ספיגה ישירה של פוטוני UV, מתבצע עירור אלקטרונים ב-DNA, המוביל לנזק הנקרא דימרים של פירימידינים (Pyrimidine dimers).
ישנן שני סוגי דימרים של פירימידינים:
(cyclobutane pyrimidine dimers - ‏ CPDs) - הנזק העיקרי המתרחש בעקבות קרינת UVB ו-UVC, בו נוצרים שני קשרים קוולנטים בין שני פירימידינים הסמוכים זה לזה: תימין-תימין (T-T), תימין-ציסטאין (T-C) או ציסטאין-ציסטאין (C-C), כש-T-T הוא המקרה הנפוץ ביותר.
(pyrimidine (6–4) pyrimidone photoproducts-64PPs) - נזק המתרחש בעקבות קרינת UVB ו-UVC (אך לא UVA), בו נוצר קשר קוולנטי יחיד בין שני פירימידינים שכנים, כש-TC הוא הנפוץ ביותר.
UVA היא פחות אנרגטית, אולם פי 20 יותר אינטנסיבית עקב מעברו באטמוספירה. קרינה זו מזרזת גם כן יצירת CPDs, אך בעיקר מעורבת במבחר פגיעות מחמצנות של ה-DNA, כמו שבר חד גדילי של גדיל ה-DNA וחמצון בסיסים של DNA. נזקים אלה אינם מתרחשים לרוב בעקבות קרינת UV ישירה, אלא בעקבות יצירת רדיקלים חופשיים הגורמים לנזק עקיפי.
המוטציות העיקריות מרדיקלים חופשיים כתוצאה מחשיפה ל־UVA הן:
8oxoGua- נזק החמצון הנפוץ ביותר. כתוצאה מרדיקלים חופשים של חמצן (O2) ושל מולקולת תחמוצת ניטרית (NO), בה חומצת הגרעין גואנין (G) מחומצנת בעמדה 8 בבסיס. שינוי זה מאפשר זיווג של G עם A במקום C, וכן הכנסת מוטציה שתישמר בחלוקות הבאות של התא.
שבר חד גדילי- (Single strand break - ‏ - SSB)- נזק היכול להיווצר מרדיקל חופשי של הידרוקסיל (OH), בו נוצר שבר באחד הגדילים של ה-DNA (נקרא גם nick). שבר זה לרוב עובר תיקון בקלות ואינו יוצר נזק משמעותי לתא, משום שגדיל ה-DNA המקביל שומר על המבנה והסדר הנכון של הנוקלאוטידים. נזק משמעותי עלול להיווצר כאשר מתרחשים שני שברים חד גדיליים בסמוך אחד לשני בגדילים הנגדיים, או אם נוצר שבר בעת החלוקה, כאשר גדילי ה-DNA נפרדים זה מזה. מצבים אלה יכולים להוביל לשברים דו גדיליים ובעיות נרחבות לתא.
קרינת UV > מנגנוני תיקון DNA לנזקים שנגרמו כתוצאה מקרינת UV

(NER-Nucleotide excision repair)- מנגנון תיקון לדימרים של פירימידינים:
כאשר נוצרים דימרים של פירימידינים שכנים, נוצר עיוות בולט במבנה ה-DNA הנקרא bulky lesions. מנגנון NER כוללים חלבונים המזהים את האזור הבולט על גבי הגדילים, בעקבות השתהות של RNA פולימראז באזורים העוברים שעתוק, או בעזרת סריקת הגנום וזיהוי האזור הבולט באזורים שאינם עוברים שעתוק. כאשר נמצאים הדימרים, החלבונים פותחים את הגדיל הכפול בעזרת פעילות של הליקאז, מבצעים חיתוך ומבצעים פעילות של אנדונוקלאז סביב האזור הפגוע (מקטע של בין 24–32 נוקלאוטידים). לאחר מכן, על גבי המקטע החשוף, יבנה גדיל משלים תקין על ידי DNA פולימראז וליגאז.
(BER-Base excision repair) - מנגנון תיקון לבסיס יחיד אשר מזוהה כבסיס לא תקין (למשל בסיס שעבר דה-אמינציה, אלקילציה או אוקסידציה). נזק זה מוגדר כנזק "קל" שאינו גורם לעיוות משמעותי בגדיל. תחילה, אנזים הנקרא DNA גליקוזילאז (DNA glycosylase) יזהה את הבסיס הפגום, יהפוך ויחשוף אותו כלפי חוץ, יחתוך את הבסיס וישאיר את החלק הסוכרי בנוקלאוטיד. אנזימים אחרים בעלי פעילות אנדונוקלאז יזהו את הסוכר ללא הבסיס ויחתכו אותו החוצה. לבסוף הרווח יתמלא בנוקלאוטיד תקין על ידי סוג מסוים של DNA פולימראז (DNA פולימראז בטא) והרווח יאטם.
ישנם סוגים שונים של DNA גליקוזילאז המזהים ומסירים בסיסים פגומים שונים. ה-DNA גליקוזילאז מזהה ומסיר, בין היתר, את הבסיס של 8oxoGua הוא hOGG1.
קרינת UV > מחלות הקשורות לפגיעה ב-DNA בעקבות קרינת UV

כזכור, פגיעה ב-DNA עלולה להוביל לסרטן, ועל כן תיקון הנזקים ל-DNA לפני תהליך הרפליקציה של התאים הוא קריטי למניעת יצירת מוטציות והתרחשות התהליכים הקרציוגנים. דוגמה טובה לכך היא מחלה גנטית אוטוזומאלית רצסיבית הנקראת קסרודרמה פיגמנטוזום (Xeroderma pigmentosum), אשר ברוב המקרים קשורה לתקלה בתהליך ה-NER ובתיקון דימרים של פירימידינים, כך שלסובלים ממנה עליה משמעותית בסיכון לסרטן בחשיפה ל-UV.
ראו גם

תיקון דנ"א
הערות שוליים

↑  ד"ר מעין ברנע-זהר, האם הקרינה הביתית מסוכנת?, באתר מכון דוידסון לחינוך מדעי, ‏2017-07-24
↑  קרינת האינפרא אדום (תת אדומה), האור הנראה והאולטרה סגול (על סגול) הרך - הקדמה, באתר תנודע, ‏2015-03-09
↑  Book: Radiobiology for the radiologist, Erick Hall. 7th Ed. Chapter 1, page 4
↑  MIT Department of Physics, X-Ray Physics, M.I.T. Junior Lab, ‏October 17, 2014
1 2 3  Michael Brand, Matthias Sommer, Frank Jermusek, William E. Fahl, Reduction of X-ray-induced DNA damage in normal human cells treated with the PrC-210 radioprotector, Biology Open 7, 2018-10-15 doi: 10.1242/bio.035113
↑  Clare O'Connor, Human Chromosome Translocations and Cancer, Scitable by Nature Education, ‏2008 (באנגלית)
↑  Ifigeneia V. Mavragani, Zacharenia Nikitaki, Spyridon A. Kalospyros, Alexandros G. Georgakilas, Ionizing Radiation and Complex DNA Damage: From Prediction to Detection Challenges and Biological Significance, Cancers 11, 2019/11, עמ' 1789 doi: 10.3390/cancers11111789
↑  Wil L. Santivasi, Fen Xia, Ionizing radiation-induced DNA damage, response, and repair, Antioxidants & Redox Signaling 21, 2014-07-10, עמ' 251–259 doi: 10.1089/ars.2013.5668
↑  Seyedeh Atekeh Torabizadeh, Mehdi Rezaeifar, Ali Jomehzadeh, Farzaneh Nabizadeh Haghighi, Mehdi Ansari, Radioprotective Potential of Sulindac Sulfide to Prevent DNA Damage Due to Ionizing Radiation, Drug Design, Development and Therapy, ‏2019-12-06 (ב־)
↑  Radiation Protection of Patients‏ (RPOP), הסוכנות הבינלאומית לאנרגיה אטומית – IAEA, ‏2020-01-27 (באנגלית)
↑  Radiation sickness - Diagnosis and treatment, מאיו קליניק
↑  נזקי הקרינה המייננת, באתר מדע גדול, בקטנה, ‏2017-09-11
↑  Patient dose information: guidance, GOV.UK (באנגלית)
↑  UV Light, Stanford SOLAR Center
1 2 3 4  Jean Cadet, Thierry Douki, Formation of UV-induced DNA damage contributing to skin cancer development, Photochemical & Photobiological Sciences: Official Journal of the European Photochemistry Association and the European Society for Photobiology 17, 2018-12-05, עמ' 1816–1841 doi: 10.1039/c7pp00395a
↑  Thierry Douki, Jean Cadet, Individual Determination of the Yield of the Main UV-Induced Dimeric Pyrimidine Photoproducts in DNA Suggests a High Mutagenicity of CC Photolesions, Biochemistry 40, 2001-02-01, עמ' 2495–2501 doi: 10.1021/bi0022543
1 2  K. C. Cheng, D. S. Cahill, H. Kasai, S. Nishimura, 8-Hydroxyguanine, an abundant form of oxidative DNA damage, causes G----T and A----C substitutions, The Journal of Biological Chemistry 267, 1992-01-05, עמ' 166–172
↑  Book: Radiobiology for the radiologist, Erick Hall. 7th Ed. Chapter 2, page 12
1 2 3  Rajesh P. Rastogi, Richa, Ashok Kumar, Madhu B. Tyagi, Molecular Mechanisms of Ultraviolet Radiation-Induced DNA Damage and Repair, Journal of Nucleic Acids 2010, 2010-12-16 doi: 10.4061/2010/592980
נורמן ג'ואיסון

| --- | --- |

נורמן ג'ואיסון (2019)
 לידה:  21 ביולי 1926 טורונטו, אונטריו, קנדה
 פטירה:  20 בינואר 2024 (בגיל 97) לוס אנג'לס, קליפורניה, ארצות הברית
 שם לידה:  Norman Frederick Jewison 
 סוגה מועדפת:  חברה ופוליטיקה
 מדינה:  קנדה  ארצות הברית
 תקופת הפעילות:  1950–2003 (כ־53 שנים)
 עיסוק:  בימוי סרטים
 מקום לימודים:  אוניברסיטת טורונטו
 יצירות בולטות:  כחום הלילה  כנר על הגג  מוכת ירח  הנער מסינסינטי  הרוסים באים, הרוסים באים  ישו כוכב עליון  וצדק לכל
 בת זוג:  מרגרט אן דיקסון
 מספר צאצאים:  3
 פרסים והוקרה:  דוב הכסף לבמאי הטוב ביותר (1988)  פרס הזיכרון על שם אירווינג ת'אלברג (1999)  שדרת הכוכבים של קנדה (1998)  פרס המושל הכללי לאמנויות המופע (2003)  כוכב בשדרת הכוכבים בהוליווד  מסדר אונטריו  שותף במסדר קנדה 
 פרופיל ב-IMDb
 
נורמן ג'ואיסון (באנגלית: Norman Jewison;‏ 21 ביולי 1926 – 20 בינואר 2024) היה במאי קולנוע קנדי שביים והפיק מעל 30 סרטי קולנוע וטלוויזיה החל משנות ה-60 ועד תחילת המאה ה-21. ג'ואיסון וסרטיו היו מועמדים (ואף זכו) למספר רב של פרסי הוקרה וביניהם פרס האוסקר, פרס גלובוס הזהב, פרס האקדמיה הבריטית לאמנויות הקולנוע והטלוויזיה ופרס דוב הכסף.
ברבים מסרטיו התייחס ג'ואיסון לסוגיות חברתיות ופוליטיות וניסה להנגיש נושאים שנויים במחלוקת או מסובכים לקהל המיינסטרים.
בנוסף לפעילותו כבמאי ומפיק פעל ג'ואיסון לקידום היצירה הקולנועית בקנדה במסגרת מרכז קולנוע שהקים.
ביוגרפיה

נורמן ג'ואיסון נולד ב-1926 בטורונטו (קנדה) כבן יחיד לפרסי ג'וזף ג'ואיסון ולדורות'י אירנה לבית וויבר. הוריו היו נוצרים פרוטסטנטים שניהלו חנות נוחות ובית דואר. ג'ואיסון למד בבית הספר היסודי Kew Beach ובתיכון מלוורן (אנ') (שניהם בטורונטו) וכבר בתקופה זו החל לגלות עניין בתיאטרון ומשחק.
ב-1944 התגייס ג'ואיסון לחיל הים הקנדי ושירת במהלך מלחמת העולם השנייה עד שחרורו מהצבא ב-1945. לאחר המלחמה נדד בדרום ארצות הברית שם נתקל בתופעות של ההפרדה הגזעית דבר שהשפיע יותר מאוחר על אופי סרטיו.
ב-1947 החל ללמוד תיאטרון באוניברסיטת טורונטו ובמהלך לימודיו היה מעורב, כשחקן וכבמאי, במספר הפקות תיאטרון. ב-1949, עם סיום לימודיו, נסע ג'ואיסון ללונדון שם עבד בעבודות מזדמנות עבור ערוץ ה־BBC. ב-1951 חזר לקנדה והחל לעבוד כבמאי מתלמד בערוץ 5 הקנדי (אנ') שהיה בעיצומן של הכנות לפתיחת ערוץ הטלוויזיה CBC (אנ').
קריירה אומנותית > בימוי תוכניות טלוויזיה

ב-1952 עלה הערוץ לאוויר וג'ואיסון עבד כעוזר במאי בהפקת תוכניות עבור הערוץ. ב-1958 נרכש ג'ואיסון על ידי רשת NBC ועבר לעבוד כבמאי (ולגור) בניו יורק. במסגרת תפקידו ביים מופעי טלוויזיה של כוכבים רבים וביניהם "המופע של אנדי וויליאמס" (אנ'), הארי בלפונטה, ג'קי גליסון, דני קיי ואחרים כששיאה של עבודתו הייתה ב-1961 כשביים את מופע החזרה לבמות של ג'ודי גרלנד בהשתתפות פרנק סינטרה ודין מרטין. באותה שנה פגש ג'ואיסון את השחקן טוני קרטיס שניסה לשכנעו לעבור מהטלוויזיה לבימוי סרטים.
קריירה אומנותית > בימוי סרטים > שנות ה-60

ב-1962 נשכר ג'ואיסון על ידי חברת ההפקה של טוני קרטיס "קרטליי פרודקשנז" (אנ') לביים את הסרט צרור של צרות בכיכובו של קרטיס. הסרט, שמומן והופץ על ידי סרטי יוניברסל, היה הראשון שצולם בתחומי דיסנילנד.
ב-1963 הקים ג'ואיסון חברת הפקות משלו "סימקו פרודקשנז" (SImkoe Productions) אך המשיך את שיתוף הפעולה עם "סרטי יוניברסל". באותה שנה ביים את הסרט
"הריגוש בכל זה" (אנ') בכיכובם של דוריס דיי וג'יימס גארנר. ב-1964 ביים את הסרט אל תשלח לי פרחים בכיכובם של דוריס דיי, רוק הדסון וטוני רנדל וב-1965 ביים את הסרט "אומנות האהבה" (אנ') בכיכובם של ג'יימס גארנר, דיק ואן דייק, אלקה זומר ואנג'י דיקנסון.
לאחר סדרת סרטי האהבה המתקתקים החליט ג'ואיסון לזנוח ז'אנר זה ולפנות לכוונים יותר מאתגרים וב-1965 ביים את הסרט הנער מסינסינטי, בכיכובו של סטיב מקווין, שעסק בבעיית ההימורים.
ב-1966 ביים וגם הפיק את הקומדיה הפוליטית הרוסים באים, הרוסים באים, בכיכובם של אלן ארקין ואווה מארי סיינט, בו הצביע על האבסורד במלחמה הקרה דבר שהביאו לסימונו כשמאלן על ידי האגף הימני של ארצות הברית.
ב-1967 חזר ג'ואיסון לעסוק בתחום החברתי וביים את הסרט כחום הלילה, בכיכובם של סידני פואטייה ורוד סטייגר, שעסק בנושא הגזענות במיסיסיפי שבדרום ארצות הברית. הסרט הצליח ברחבי העולם, זכה ב-5 פרסי אוסקר והפך לאחד מהסרטים המזוהים עם ג'ואיסון.
ב-1968 ביים והפיק ג'ואיסון את הדרמה הרומנטית "פרשת תומאס קראון" (אנ') בכיכובם של סטיב מקווין ופיי דאנאוויי.
ב-1969 ביים והפיק את הקומדיה "גיילי, גיילי" (אנ'), בכיכובם של בו ברידג'ס ובריאן קית'.
קריירה אומנותית > בימוי סרטים > שנות ה-70

ב-1970 עבר ג'ואיסון עם משפחתו לאנגליה לאחר שהתאכזב מהאווירה הפוליטית בארצות הברית. בהיותו שם סייע לידידו הבמאי האל אשבי להפיק את הסרט "דה לנדלורד" (אנ').
ב-1971 ביים והפיק את הסרט כנר על הגג בכיכובו של חיים טופול. הסרט שצולם ביוגוסלביה נערך באולפן בלונדון והיה מועמד ל-8 פרסי אוסקר וזכה בשלושה.
ב-1973 ביים והפיק ג'ואיסון את הסרט ישו כוכב עליון שצולם בישראל והתבסס על המחזמר של אנדרו לויד ובר וטים רייס ישו כוכב עליון. כשיצא הסרט למסכים הואשם ג'ואיסון בגזעות בעקבות הפרשנות שנתן לברית החדשה. ב-1974 המשיך ג'ואיסון להשתמש באתריה של ישראל כדי להפיק את הסרט בילי שני כובעים בכיכובו של גרגורי פק ובימויו של טד קוטשף (אנ').
ב-1975 ביים והפיק ג'ואיסון את המותחן העתידני "רולרבול" (אנ'), בכיכובו של ג'יימס קאן, בו ביקר את עוצמתם של התאגידים הכלכליים הגדולים ושליטתם בחיי האנושות.
ב-1978 ביים והפיק את הסרט "פ.י.ס.ט" (אנ'), בכיכובו של סילבסטר סטאלון, שעסק בנושא האיגודים המקצועיים והתבסס על הביוגרפיה של מנהיג איגוד העובדים ג'ימי הופה. באותה שנה חזר ג'ואיסון לקנדה שם רכש חווה חקלאית בה עבד במקביל להמשך עשייתו הקולנועית.
ב-1979 ביים והפיק את הסרט וצדק לכל, בכיכובם של אל פצ'ינו וג'ון פורסיית', הדן בדילמות מוסריות ובצדק משפטי.
קריירה אומנותית > בימוי סרטים > שנות ה-80

ב-1980 ביים והפיק את הסרט "כלבי מלחמה" (אנ'), בכיכובם של כריסטופר ווקן וטום ברנג'ר ובבימויו של ג'ון אירווין (אנ'), שעסק בתופעת שכירי החרב והשפעת המערב על יציבות מדינות העולם השלישי.
ב-1982 ביים והפיק את הקומדיה הרומנטית "החברים הכי טובים" (אנ') בכיכובם של גולדי הון וברט ריינולדס.
ב-1984 ביים והפיק את הסרט סיפורו של חייל, בכיכובם של הווארד רולינס, אדולף סיזר ודנזל וושינגטון, שעסק בגזענות ובהפרדה הגזעית בצבא ארצות הברית והיה מועמד ל-3 פרסי אוסקר. באותה שנה הפיק ג'ואיסון גם את הסרט הבדיוני "אייסמן" (אנ'), בבימויו של פרד שפיסי (אנ') ובכיכובו של טימותי האטון, שמתייחס לפערים ולחוסר התקשורת בין מדענים מהעולם המודני לבין קהילות בהן נהוגות תרבויות עתיקות.
ב-1985 ביים והפיק ג'ואיסון את הסרט סיפורה של אגנס, בכיכובן של ג'יין פונדה, אן בנקרופט ומג טילי, שמטפל באופן שבו הכנסייה מנסה לטאטא מתחת לפני השטח מקרים של בעיות נפשיות ומקרי אונס שעוברות נזירות.
ב-1987 ביים והפיק ג'ואיסון את הסרט הרומנטי מוכת ירח בכיכובם של שר וניקולס קייג'. הסרט זכה להצלחה קופתית, קיבל 6 מועמדויות לאוסקר (כולל לבמאי הטוב ביותר) וזכה ב-3 פרסים.
ב-1989 ביים והפיק את הסרט "בתוך ארץ" (אנ'), בכיכובם של ברוס ויליס ואמילי לויד (אנ'), המטפל בניסיון של האמריקאים להדחיק ולהשכיח את טראומת מלחמת וייטנאם. באותה שנה שימש כמפיק של קומדיית הפשע "איש ינואר" (אנ') שביים פט אוקונור (אנ') בכיכובם של קווין קליין, מרי אליזבת מסטרנטוניו וסוזן סרנדון.
קריירה אומנותית > בימוי סרטים > שנות ה-90

ב-1991 ביים והפיק ג'ואיסון את הסרט הולך על כל הקופה, בכיכובם של דני דה ויטו, פנלופה אן מילר וגרגורי פק, העוסק בקונפליקט בין בעלי עסקים משפחתיים כושלים ובין אנשי עסקים תאבי בצע המנסים להשתלט על אותם עסקים תוך גרימת פיטורי עובדים המוניים.
ב-1994 ביים והפיק את הקומדיה הרומנטית "רק את" (אנ'), בכיכובם של מריסה טומיי ורוברט דאוני ג'וניור, ומתרחשת רובה באיטליה הרומנטית.
ב-1996 ביים והפיק ג'ואיסון את סרט הפנטזיה "בוגוס" (אנ'), בכיכובם של וופי גולדברג, ז'ראר דפארדיה והיילי ג'ואל אוסמנט, המספר על חברות של נער יתום עם דמות בדיונית של קוסם צרפתי.
ב-1999 ביים והפיק את הסרט ההוריקן, בכיכובו של דנזל וושינגטון, שהתבסס על סיפור חייו של המתאגרף "רובין 'הוריקן' קרטר" (אנ') שהואשם ברצח משולש על לא עוול בכפיו ועסק שוב ביחס הגזעני כלפי האפרו-אמריקאים בארצות הברית.
קריירה אומנותית > בימוי סרטים > המאה ה-21

ב-2003 ביים והפיק ג'ואיסון את סרטו האחרון "דה סטייטמנט" (אנ'), בכיכובם של מייקל קיין וטילדה סווינטון, על האופן שבו מערכות שלטון מגוננות על שוטר צרפתי שבתקופת שלטון וישי הורה על הוצאה להורג של פעילי הרזיסטנס והצליח לחמוק ממאסר עד 1994.
נפטר ב-20 בינואר 2024 בגיל 97.
קריירה אומנותית > המרכז הקנדי לקולנוע

ב-1986 יסד ג'ואיסון, בטורונטו, את המרכז הקנדי ללימודי קולנוע (אנ') בו נלמדים לימודי קולנוע מתקדמים כשמעל 1,700 תלמידים הוכשרו כבר במרכז. כמו כן משמש המרכז לסיוע לקולנוענים צעירים לקדם את תוכניתיהם לפיתוח תוכן יצירתי.
פילמוגרפיה

| שנה | סרט | תפקיד | הערות |
| --- | --- | --- | --- |
| 1962 | צרור של צרות | במאי |  |
| 1963 | הריגוש בכל זה (אנ') | במאי |  |
| 1964 | אל תשלח לי פרחים | במאי |  |
| 1965 | אומנות האהבה (אנ') | במאי |  |
| 1965 | הנער מסינסינטי | במאי |  |
| 1966 | הרוסים באים, הרוסים באים | במאי ומפיק | מועמדות ל-4 פרסי אוסקר  פרס גלובוס הזהב לסרט הטוב ביותר - קומדיה או מוזיקלי |
| 1967 | כחום הלילה | במאי | מועמדות ל-7 פרסי אוסקר (כולל הבמאי הטוב ביותר) וזכייה ב-5 פרסים מועמד לפרס גלובוס הזהב לבימוי הטוב ביותר מועמד לפרס באפט"א לסרט הטוב ביותר |
| 1968 | פרשת תומאס קראון (השוד המושלם) (אנ') | במאי ומפיק | 2 מועמדויות לפרסי אוסקר וזכייה בפרס אחד |
| 1969 | גיילי, גיילי (אנ') | במאי ומפיק | שלוש מועמדויות פרסי אוסקר הסרט נודע גם בשם "שיקגו, שיקגו" |
| 1970 | דה לנדלורד (אנ') | מפיק | הבמאי האל אשבי |
| 1971 | כנר על הגג | במאי ומפיק | מועמדות ל-8 פרסי אוסקר (כולל הבמאי הטוב ביותר) וזכייה בשלושה פרסים מועמד לפרס גלובוס הזהב לבימוי הטוב ביותר |
| 1973 | ישו כוכב עליון | במאי, מפיק ותסריטאי | מועמדות לפרס אוסקר אחד |
| 1974 | בילי שני כובעים | מפיק | בבימויו של טד קוטשף (אנ') |
| 1975 | רולרבול (אנ') | במאי ומפיק |  |
| 1978 | פ.י.ס.ט (אנ') | במאי ומפיק |  |
| 1979 | וצדק לכל | במאי ומפיק | מועמדות ל-2 פרסי אוסקר |
| 1980 | כלבי מלחמה (אנ') | מפיק | בבימויו של ג'ון אירווין (אנ') |
| 1982 | החברים הכי טובים (אנ') | במאי ומפיק | מועמדות לפרס אוסקר אחד |
| 1984 | סיפורו של חייל | במאי ומפיק | מועמדות ל-3 פרסי אוסקר |
| 1984 | אייסמן (אנ') | מפיק | בבימויו של פרד שפיסי (אנ') |
| 1985 | סיפורה של אגנס | במאי ומפיק | מועמדות ל-3 פרסי אוסקר |
| 1987 | מוכת ירח | במאי ומפיק | מועמדות ל-6 פרסי אוסקר (כולל הבמאי הטוב ביותר) וזכייה בשלושה פרסים פרס דוב הכסף לבימוי דורג 8 בקטגוריית סרטי קומדיה רומנטית בדירוג מאה שנים... עשרת הגדולים |
| 1989 | בתוך ארץ (אנ') | במאי ומפיק | מועמדת לפרס גלובוס הזהב לשחקן הטוב ביותר - סרט דרמה (ויליס) |
| 1989 | איש ינואר (אנ') | מפיק |  |
| 1991 | הולך על כל הקופה | במאי ומפיק |  |
| 1994 | רק את (אנ') | במאי ומפיק |  |
| 1996 | בוגוס (אנ') | במאי ומפיק |  |
| 1999 | ההוריקן | במאי ומפיק | מועמדות אחת לאוסקר מועמד לפרס גלובוס הזהב לבימוי הטוב ביותר |
| 2003 | דה סטייטמנט (אנ') | במאי ומפיק |  |
מועמדויות, פרסים ואותות הערכה

1967: מועמד לפרס גלובוס הזהב לבימוי הטוב ביותר עבור הסרט כחום הלילה
1968:
מועמד לפרס אוסקר לבימוי הטוב ביותר עבור הסרט כחום הלילה
פרס איגוד מבקרי הקולנוע האמריקאי על בימוי הסרט כחום הלילה
1971: מועמד לפרס גלובוס הזהב לבימוי הטוב ביותר עבור הסרט כנר על הגג
1972: מועמד לפרס אוסקר לבימוי הטוב ביותר עבור הסרט כנר על הגג
1981: הפקת טקס פרסי אוסקר ה-53
1988: מועמד לפרס אוסקר לבימוי הטוב ביותר עבור הסרט מוכת ירח
1999:
מועמד לפרס גלובוס הזהב לבימוי הטוב ביותר עבור הסרט ההוריקן
קבלת הפרס לזכר אירווינג תלברג על סרטו ההוריקן
2003: פרס מפעל חיים מטעם מושל קנדה (אנ')
2010:
פרס גילדת הבמאים של אמריקה למפעל חיים
הקמת קרן ללימודי אומנות באוניברסיטת טורונטו על שם ג'ואיסון
חיים אישיים

ג'ואיסון נישא ב-1953 לדוגמנית מרגרט אן דיקסון (Margaret Ann "Dixie" Dixon) ולזוג נולדו 3 ילדים (מייקל, קווין וג'ניפר) שעסקו אף הם בעולם הבידור. ב-2004 נפטרה מרגרט וב-2010 נישא ג'ואיסון ללין סיינט דייוויד (Lynne St. David).
לקריאה נוספת

נורמן ג'ואיסון, This Terrible Business Has Been Good to Me - אוטוביוגרפיה, הוצאת אמזון, 2003
הערות שוליים

↑  ר. עזריה, מקצועיות יוצרת אומנות, מעריב, 20 במאי 1968
↑  אורי קליין, סידני פואטייה שינה לא רק את הקולנוע, אלא את תולדות ארה"ב, באתר הארץ, 11 בינואר 2022
↑  בעברית נקרא הסרט "השוד המושלם" וב-1999 הופק רימייק לסרט בשם השוד המושלם
↑  טוביה החולב בקצה הצלולואיד, מעריב, 21 בינואר 1971
↑  מאיר שניצר, סרט - גזענים שחורים, ששונאים שחורים, חדשות, 28 בפברואר 1985
↑  מאיר שניצר, סרט - תינוק נולד במנזר - "סיפורה של אגנס"; במאי: נורמן ג׳ואיסון; תסריט: גון פיילמאייר, חדשות, 21 במאי 1986
↑  מאיר שניצר, צנעני בניו־יורק, חדשות, 17 במרץ 1988
תמר גלבץ, קולנוע - יא ירח, מה עשית - "מוכת ירח״ (1987), במאי: נורמן ג'ואיסון. שחקנים: שר, ניקולאס קייגי, כל העיר, 25 במרץ 1988
↑  הבמאי נורמן ג'ואיסון ("כנר על הגג") מת בגיל 97, באתר הארץ, 22 בינואר 2024
↑   זכיתו של נורמן ג'ואיסון בפרס תלברג ב-1999, סרטון  באתר יוטיוב
↑  האוטוביוגרפיה, באתר אמזון
| --- | --- |
בקרת זהויות :  NLI: 987007429906105171  PLWABN: 9810576385105606  BIBSYS: 90877172  BNE: XX944767  BnF: cb13895645n (data)  CiNii: DA06408626  GND: 130074551  ISNI: 0000 0001 0936 5135  LCCN: n85376602  MusicBrainz: 63f88c38-cd04-48a7-94fa-f5e3301cfc3d  NKC: pna2009505193  NLA: 36025509  NLK: KAC200103561  NTA: 071436626  RERO: 02-A005822105  SNAC: w6kp87pw  SUDOC: 079043321  ULAN: 500474614  VIAF: 112441627   WorldCat (עם VIAF): 112441627
נעה לנדאו

| --- | --- |

 לידה:  2 באפריל 1985 (בת 39) 
 מדינה:  ישראל ישראל
 השכלה:  אוניברסיטת תל אביב
 תקופת הפעילות:  מ-2001
 מעסיק:  מעריב, הארץ
 קישורים חיצוניים
 טוויטר:  noa_landau
 
נעה רבקה לנדאו (נולדה ב-2 באפריל 1985) היא עיתונאית ישראלית, סגנית עורך עיתון "הארץ" וחברת מערכת. לשעבר גם כתבת מדינית, ראש מערכת החדשות של העיתון ועורכת המהדורה האנגלית.
ביוגרפיה

נולדה וגדלה בירושלים למשפחה דתית. בוגרת התיכון הדתי לבנות פלך בירושלים. החלה את דרכה בעולם התקשורת בגיל 16, בעריכה ובהגשה של תוכנית הרדיו "בראש צעיר" ברשת א' של קול-ישראל. בהמשך התגייסה לגלי-צה"ל, שם שימשה כתבת. במקביל, ערכה והגישה מהדורות חדשות ותוכניות.
עם שחרורה מונתה לכתבת חדשות ערוץ 10 לענייני חינוך.
ב-2006 הצטרפה לדסק החדשות של "מעריב", שם שימשה עורכת עמודים, רכזת כתבים וכן שליחת העיתון לאולימפיאדת בייג'ינג (2008).
ב-2009 עברה למערכת החדשות של "הארץ". אחרי שלוש שנים בתפקידי עריכה שונים (בהם עורכת עמוד השער וראש דסק) מונתה לתפקיד ראש מערכת החדשות - האחראית על תוכני החדשות בעיתון ובאתר כאחד.
למדה בחוג מדע המדינה באוניברסיטת תל אביב.
במאי 2015 הודיעה על סיום תפקידה כראש מערכת החדשות ועל יציאה לריכוז פרויקטים של העיתון בארצות הברית והשתתפות בהשתלמות לעיתונאים במכון רויטרס ללימודי עיתונות של אוניברסיטת אוקספורד, שם החלה מחקר בנושא צווי איסור הפרסום בישראל. באוקטובר 2017 מונתה לכתבת המדינית של "הארץ" במקומו של ברק רביד, שעבר לתפקיד דומה בערוץ 10. ב-22 בפברואר 2022 מונתה לתפקיד סגנית עורך עיתון "הארץ".
נעה חיה עם בן זוגה אבנר גבריהו המשמש מנכ"ל שוברים שתיקה. באוקטובר 2023 ילדה בן.
הערות שוליים

↑  דוד אברהם‏, "הארץ": מייקי דגן ישמש כממלא מקומו של אלוף בן; נעה לנדאו - כראש מערכת החדשות, באתר וואלה, 22 באפריל 2012
↑  דוד ורטהיים‏, נעה לנדאו פורשת מתפקידה; אורי מרק יחליפה, באתר וואלה, 3 במאי 2015
↑  חגי מטר, בדיקה: אין למדינה מושג כמה צווי איסור פרסום היא מוציאה, באתר שיחה מקומית, ‏8 במאי 2016.
↑  דוד ורטהיים‏, הארץ: נעה לנדאו תחליף את ברק רביד ככתבת מדינית, באתר וואלה, 9 באוקטובר 2017
↑  מינוי חדש: סגנית עורכת 'הארץ' סרוגה לשעבר, באתר "סרוגים", 22 בפברואר 2022
↑  יהונתן ליס, לפיד תקף מינוי בכירה ב"הארץ" ועורר תגובות חריפות בקרב עיתונאים ופוליטיקאים, באתר הארץ, 8 ביולי 2016
↑   נעה לנדאו, טראומת 7 באוקטובר שיחררה את משה סעדה שבתוכנו, באתר הארץ, 7 בינואר 2024
נילית

| --- | --- |

 נתונים כלליים
 סוג:  חברה פרטית
 תקופת הפעילות:  1969–הווה (כ־55 שנים)
 מיקום המטה:  מגדל העמק 
 משרד ראשי:  מגדל העמק, ישראל
 מוצרים עיקריים:  חוטי ניילון 6.6
 יו"ר:  מיכאל פ. לוי
 מנכ"ל:  אילן מלמד
 עובדים:  1,200 (2017)
  
 www.nilit.com
 
נילית בע"מ היא חברה בין-לאומית בבעלות פרטית המתמחה בייצור סיבי ניילון 6.6 (פוליאמיד) ותרמופלסטיק. מטה החברה נמצא משנת 1969 במגדל העמק, ישראל . נילית סיבים, מתמחה בפולימריזציה, טווייה וקרזול חוטי ניילון 6.6 בעיקר ליישומי טקסטיל.
היסטוריה

נילית נוסדת בשנת 1969 על ידי אניו לוי, אשר עלה עם משפחתו מאיטליה לישראל.
המפעל הוקם בשנת 1971 במגדל העמק, ישראל והתחיל לייצור בשנת 1974. מאז נילית ממוצבת כיצרנית הניילון הראשונה בישראל. נילית התחילה בפולימריזציה בשנת 1978. בשנת 1981, נילית החלה בייצור מלח ניילון. בשנת 1988, נכנס חוט 5 דנייר של נילית לספר השיאים של גינס, כחוט הניילון הדק והעדין ביותר בעולם.
בשנת 1995, ייסדה נילית את מפעל "יורוניל" איטליה – והוא מפעל הייצור הראשון של החברה מחוץ לישראל. מפעל יורוניל החל בייצור לאחר שנתיים והתמחה בחומר תרמופלסטי מעכב בעירה ובפלסטיק בעל סיכה פנימית. לימים הוחלף שם המפעל לנילית פלסטיק אירופה.
בשנת 1996 נילית חתמה על הסכם יזמות משותף עם חברת "שרה לי" לייצור חוטי ניילון 6.6.עבור מוצרי ההלבשה שלה בישראל. בשנת 2006 הופרדה חטיבת הטקסטיל בחברה והפכה להיות חברה עצמאית.
נילית חתמה על הסכמי שיתוף נוספים: ב-2001 עם יצרן החוטים האמריקאי Unifi, Inc במטרה לייצר חוטי ניילון 6.6 POY לשזירה במפעל בישראל, וב-2004 עם חברת Pompea SpA להקמת קו ייצור POY חדש, גם הוא במפעל של נילית בישראל.
בשנת 2006 פתחה נילית בסדרת רכישות של מפעלי ייצור ברחבי העולם. הרכישה הראשונה הייתה תחום הסיבים של Apparel EuropeInvista. בשנת 2007, רכשה נילית את Frisetta Polymer בגרמניה. בשנת 2009, רכשה נילית את Nylstar במרטינסויל, וירג'יניה, ארצות הברית.
באותה תקופה, ייסדה נילית שני מפעלי ייצור ב- SUZHOU אשר בסין. מפעל שהחל לקרזל חוטים בז'יאנגסו בשנת 2008. לאחר שנה מפעל נוסף. שמייצר תרכובות תרמופלסטיות.